CELEX: 32017R1233
Language: da
Date: 2017-07-03 00:00:00
Title: Kommissionens gennemførelsesforordning (EU) 2017/1233 af 3. juli 2017 om tarifering af visse varer i den kombinerede nomenklatur

8.7.2017   
            
            
               DA
            
            
               Den Europæiske Unions Tidende
            
            
               L 177/26
            
         KOMMISSIONENS GENNEMFØRELSESFORORDNING (EU) 2017/1233
   af 3. juli 2017
   om tarifering af visse varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. juli 2017.
      
         
            På Kommissionens vegne
         
         
            For formanden
         
         Stephen QUEST
         
            Generaldirektør
         
         
            Generaldirektoratet for Beskatning og Toldunion
         
      
   
   
      (1)  EUT L 269 af 10.10.2013, s. 1.
   
      (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).
   
      BILAG
      
                  Varebeskrivelse
               
               
                  Tarifering (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et nyt motorkøretøj af MPV-typen (Multi-Purpose Vehicle) med firehjulstræk. Køretøjet har en forbrændingsmotor med kompressionstænding, med stempel, og slagvolumen over 1 500  cm3, men ikke over 2 500  cm3. Den samlede bruttovægt er på ca. 2 800  kg.
                  Køretøjet har to sæderækker, hvoraf den første række har to sæder (et førersæde og et »bænkesæde« til brug for to passagerer), og den anden række har tre sæder. Der er døre med vindue på begge sider af den første sæderække, og på den anden sæderække er der et vindue i venstre side og en skydedør med vindue i højre side.
                  Bag den anden sæderække er der en permanent afgrænsning (et skillegitter), der adskiller passagerområdet fra et område til godsbefordring. Der er hverken sikkerhedsseler eller udstyr til montering deraf i området til godsbefordring. Der er en bagdør af udsvingstypen, men ingen vinduer i området til godsbefordring. Køretøjet har indvendige komfort- og designelementer samt udstyr, der er forbundet med passagerområdet i køretøjer.
                  Området til godsbefordring er ca. 1,9 m langt og har en lastkapacitet på 4,4 m3.
               
               
                  8703 32 19 
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 8703 , 8703 32  og 8703 32 19 .
                  Tariferingen af motorkøretøjer af MPV-typen afgøres af bestemte elementer, der angiver, om køretøjerne hovedsagelig er konstrueret til personbefordring eller til godsbefordring (se også forklarende bemærkninger til HS, pos. 8703  og 8704 , og de forklarende bemærkninger til den kombinerede nomenklatur, pos. 8703 ).
                  Tarifering under pos. 8704  som et køretøj til godsbefordring er udelukket, da køretøjets objektive kendetegn og generelle udseende svarer til dem, der findes på et køretøj, som hovedsagelig er konstrueret til personbefordring (tilstedeværelsen af en anden sæderække med sikkerhedsudstyr, tilstedeværelsen af fire vinduer, tilstedeværelsen af en skydedør med et vindue til bagsædepassagererne, tilstedeværelsen af komfortelementer i både for- og bagsædepassagerernes område). Tilstedeværelsen af en permanent afgrænsning mellem passagerområdet og området til godsbefordring kan ikke anses for at være det afgørende kriterium for at udelukke tarifering under pos. 8703 , da det er en typisk egenskab ved mange køretøjer, der er tariferet som køretøjer til personbefordring (typisk SUV-køretøjer). Se også tariferingsudtalelse 8703 32/1  og 8703 32/2  til HS.
                  Køretøjet tariferes derfor under KN-kode 8703 32 19  som et nyt motorkøretøj, hovedsagelig konstrueret til personbefordring.